
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1347 

27 Σεπτεμβρίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Σύσταση ελεγκτικής ομάδας για τη διενέργεια ελέγ¬ 
χου στο Ε.Π. ΤΕΧΝΙΚΗ ΒΟΗΘΕΙΑ 2000-2006, σε 
πράξεις του συγχρηματοδοτούνται από το ΕΚΤ.... 1 

Τροποποίηση της υπ’ αριθμ. 5328/20.8.1996 (ΦΕΚ 856/ 
τ.Β'/16.9.1996), απόφασης μας περί σύστασης της 
Δημοτικής Επιχείρησης ΚΑΣΤΟΡΙΑΣ «ΟΡΕΣΤΕΙ- 

ΑΣ», Νομού ΚΑΣΤΟΡΙΑΣ. 2 

Τροποποίηση της υπ’ αριθμ. 5139/20.8.1996 (ΦΕΚ 
356/τ.Β'/16.9.1996) απόφασής μας «Σύσταση Δη¬ 
μοτικής Πολιτιστικής Επιχείρησης ΚΑΣΤΟΡΙΑΣ 
(ΔΗΠΕΚΑ). 3. 


Έγκριση υπέρβασης του ανωτάτου ορίου των 120 ημε¬ 
ρών κίνησης εκτός έδρας για κλάδους υπαλλήλων 
της Δ/νσης Αγροτικής Ανάπτυξης, της Δ/νσης Κτη¬ 
νιατρικής, του Τμήματος ΠΣΕΑ και Πολιτικής Προ¬ 
στασίας, της Δ/νσης Υδάτινων Πόρων - Ορυκτού- 
Αλιείας και του Πολεοδομικού Γραφείου Αρναίας 


της Ν.Α. Χαλκιδικής για το 2005. 4 

Συμπλήρωση της αριθμ. 10475/7.7.2005 απόφασης Αύ¬ 
ξηση αριθμού ημερών εκτός έδρας Γεωτεχνικών 
υπαλλήλων και Μηχανικών που υπηρετούν στους ΟΤΑ 
β’ βαθμού Περιφέρειας Πελ/σου για το έτος 2005 .... 5 

Τροποποίηση του Οργανισμού Εσωτερικής Οργάνω¬ 
σης και Λειτουργίας της Ν.Α. Εύβοιας. 6 

Διόρθωση της υπ’ αριθμ.. 21060/1962/25.1-.963 από¬ 
φασής μας, «μερική ανάκληση αυτής και διόρθω¬ 
ση, κτηματολογικών στοιχείωντης Σ.Δ. 1953 αγρο¬ 
κτήματος ΒΡΩΜΟΣΥΡΤΑ. 7 


ΑΠΟΦΑΣΕΙ Σ 

Αριθ. 2177/0051 (1) 

Σύσταση ελεγκτικής ομάδας για τη διενέργεια ελέγχου 
στο Ε.Π. ΤΕΧΝΙΚΗ ΒΟΗΘΕΙΑ 2000-2006, σε πράξεις 
του συγχρηματοδοτούνται από το ΕΚΤ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Διαχεί¬ 


ριση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις» (ΦΕΚ Α' 251), όπωςτρο- 
ποποιήθηκε με το άρθρο 23 του ν. 3148/03 (ΦΕΚΑ' 136). 

2. Την αριθμ. 14650/ΔΙΟΕ85/17.3.2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ Β' 519). 

3. Την αριθμ.2/40508/0004/23.7.2004 απόφαση του Υφυ¬ 
πουργού Οικονομίας και Οικονομικών «Μεταβίβαση αρμο¬ 
διοτήτων και της εξουσίας να υπογράφουν ’με εντολή Υφυ¬ 
πουργού στο Γ.Γ. Δημοσιονομικής Πολιτικής, στους Γενι¬ 
κούς Διευθυντές και στους Προϊσταμένους Διευθύνσεων 
και Τμημάτων του Γενικού Λογιστηρίου του Κράτους» (ΦΕΚ 
Β' 1185), όπως τροποποιήθηκε με την αριθμ. 2/20554/ 
0004/19.4.2005 όμοια της (ΦΕΚ Β' 556) και ισχύει. 

4. Την αριθμ.2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ Β 1170). 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2005. 

6. Το εγκεκριμένο ετήσιο πρόγραμμα Τεχνικής Βοήθει¬ 
ας της Ε.Δ.ΕΛ. για το έτος 2005. 

7. Την ανάγκη διενέργειας ουσιαστικού ελέγχου στο ΕΠ 
Τεχνική Βοήθεια 2000-2006. 

8. Το γεγονός ότι από τις διατάξεις αυτής της απόφα¬ 
σης προκαλείται δαπάνη 500 ευρώ, πλέον εργοδοτικών 
εισφορών, για την αμοιβή των ελεγκτών, η οποία θα καλυ¬ 
φθεί από το Πρόγραμμα της Τεχνικής Βοήθειας της 
Ε.Δ.ΕΛ., αποφασίζουμε: 

1. Συνιστούμε ελεγκτική ομάδα για τη διενέργεια ουσια¬ 
στικού ελέγχου σε δράσεις ΕΚΤ του Επιχειρησιακού Προ¬ 
γράμματος Τεχνική Βοήθεια 2000-2006. 

2. Μέλη της ελεγκτικής ομάδας ορίζονται οι παρακάτω 
υπάλληλοι του Γ.Λ.Κ.: 

• Χρονόπουλος Γεώργιος, υπάλληλος της 51ης Δ/νσης 
Προγραμματισμού και Ελέγχων. 

• Πυρόβολος Νικόλαος, υπάλληλος της 51ης Δ/νσης 
Προγραμματισμού και Ελέγχων. 

Συντονιστής της ελεγκτικής ομάδας ορίζεται ο Χρονό¬ 
πουλος Γεώργιος. 

3. Ο έλεγχος θα διενεργηθεί κατά το χρονικό διάστημα 
από 26.9.2005 έως και 30.9.2005 σε πράξεις των μέτρων 
1-2, 3.2 και 4 2 του παραπάνω Ε.Π. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Ειδικότερα θα ελεγχθούν: 

α) Η Ειδική Υπηρεσία Διαχείρισης Ε.Π Τεχνική Βοήθεια, 
όσον αφορά το σύστημα διαχείρισης, 
β) Οι τελικοί δικαιούχοι: 

• Η Μονάδα Οργάνωσης της Διαχείρισης του ΚΠΣ 
(ΜΟΔ ΑΕ), ως τελικός δικαιούχος του έργου «Σχεδιασμός 
και Υλοποίηση Προγραμμάτων Κατάρτισης», με κωδικό 
ΟΠΣ 90930. 

• Η Ειδική Υπηρεσία Συντονισμού και Παρακολούθη¬ 
σης Δράσεων ΕΚΤ (ΕΥΣΕΚΤ), ως τελικός δικαιούχος των 
έργων, «Τομείς Ανάπτυξης της Κοινωνικής Οικονομίας 
και επιπτώσεις στην Απασχόληση» με κωδικό ΟΠΣ 91370, 
«Προμήθεια εξοπλισμού για τις ανάγκες της ΕΥΣΕΚΤ» με 
κωδικό ΟΠΣ 87121 και «Ανάπτυξη διαδικτυακής πύλης 
\Λ/\ΛΛΛ/.θ5ίθΙΐ33.ς)|·» με κωδικό ΟΠΣ 87141. 

5. Έργο της ελεγκτικής ομάδας είναι ο έλεγχος του συ¬ 
στήματος διαχείρισης και ελέγχου και ειδικότερα: 

α. η διαπίστωση της ύπαρξης επαρκούς διαδρομής 
ελέγχου σε επίπεδο κεντρικών - περιφερειακών υπηρε¬ 
σιών και τελικών δικαιούχων. 

β. η διαπίστωση της ορθής διαχείρισης του προγράμ¬ 
ματος σε σχέση με τις ελεγχόμενες πράξεις από τη Δια¬ 
χειριστική Αρχή καθώς και η αποτελεσματική εκτέλεση 
των πράξεων από τους τελικούς δικαιούχους, 
γ. η πορεία υλοποίησης των πράξεων, σύμφωνα με τις 
εθνικές και κοινοτικές διατάξεις, 
δ. η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών και 
ε. η υλοποίηση του φυσικού αντικειμένου των πράξεων, 
οι επιπτώσεις και τα αποτελέσματάτους. 

6. Μετά το πέρας του ελέγχου θα συνταχθεί έκθεση με 
τα αποτελέσματα του ελέγχου, που θα υποβληθεί, εντός 
προθεσμίας τριών (3) μηνών, στη Διεύθυνση Προγραμ¬ 
ματισμού και Ελέγχων του Γ ενικού Λογιστηρίου του Κρά¬ 
τους, για εισήγηση στην Επιτροπή Δημοσιονομικού Ελέγ¬ 
χου (Ε.Δ.Ε.Λ.). 

7. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 4 του προοιμίου 
απόφαση, αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2005 

Με εντολή Υφυπουργού 
Η Γ ενική Διευθύντρια 
Διοίκησης και Δημοσιονομικών Έργων 
ΚΟΡΙΝΑ ΑΝΤΩΝΟΜΑΝΩΛΑΚΗ 
-♦- 

Αριθ. 4509 (2) 

Τροποποίηση της υπ’ αριθμ. 5328/20.8.1996 (ΦΕΚ 856/ 
τ.Β'/16.9.1996), απόφασής μας περί σύστασηςτης Δη¬ 
μοτικής Επιχείρησης ΚΑΣΤΟΡΙΑΣ «ΟΡΕΣΤΕΙΑΣ», Νο¬ 
μού ΚΑΣΤΟΡΙΑΣ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τιςδιατάξειςτωνάρθρων277έως291 τουΔ.Κ.Κ. (π.δ. 
410/1995). 

2) Την υπ’ αριθμ.5328/20.8.1996 απόφασή μας 
(ΦΕΚ856/τ.Β'/16.9.1996) περί σύστασης της Δημοτικής 


Επιχείρησης ΚΑΣΤΟΡΙΑΣ «ΟΡΕΣΤΕΙΑΣ», όπως τροποποι¬ 
ήθηκε και συμπληρώθηκε μεταγενέστερα. 

3) Την υπ’ αριθμ.25027/9.4.1984 (ΦΕΚ 244/τ.Β/1 
9.4.1984) απόφαση του Υπουργού Εσωτερικών. 

4) Την συμπληρωματική οικονομοτεχνική μελέτη περί 
αξιοποίησης των 653.175,33 ευρώ η οποία αξιολογήθηκε 
θετικά από οικονομολόγο του Δημοσίου. 

5) Την υπ’ αριθμ. 146/2005 απόφαση του Δημοτικού 
Συμβουλίου ΚΑΣΤΟΡΙΑΣ περί έγκρισης της ανωτέρω συ¬ 
μπληρωματικής οικονομοτεχνικής μελέτης και αύξησης 
κατά 653.175,33 ευρώ του αρχικού κεφαλαίου της Δημο¬ 
τικής Επιχείρησης Τουρισμού και Κοινωνικής Ανάπτυξης 
ΚΑΣΤΟΡΙΑΣ «ΟΡΕΣΤΕΙΑΣ» Νομού Καστοριάς, αποφασί¬ 
ζουμε: 

Τροποποιούμε την παράγραφο 6 της αριθμ. 5328/ 
20.8.1996 (ΦΕΚ 856/τ.Β'/16.9.1996) απόφασής μας, ως 
εξής: 

Ο Δήμος διαθέτει στην επιχείρηση χρηματικό ποσό 
1.254.789,43 ευρώ ως ίδια συμμετοχή στο αρχικό Κεφά¬ 
λαιό της. 

Από την απόφαση αυτή προκαλείται επιπλέον δαπάνη 
ύψους 653.175,33 ευρώ σε βάρος του προϋπολογισμού 
του Δήμου Κ.Α. 10.75.21.02. 

Με την παρούσα Κανονιστική Πράξη ο Δήμος ΚΑΣΤΟ¬ 
ΡΙΑΣ επιβαρύνεται εφάπαξ με το ποσό των 653.175,33 ευ¬ 
ρώ. 

Κατά τα λοιπά ισχύει η ακόφαση σύστασης της επιχεί¬ 
ρησης, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά 16 Αυγούστου 2005 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθ. 2233 (3) 

Τροποποίηση της υπ’ αριθμ. 5139/20.8.1996 (ΦΕΚ 
356/τ.Β'/16.9.1996) απόφασής μας «Σύσταση Δημοτι¬ 
κής Πολιτιστικής Επιχείρησης ΚΑΣΤΟΡΙΑΣ (ΔΗΠΕΚΑ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1 )Τις διατάξεις των άρθρων 277 - 292 του Δ.Κ.Κ 
(π.δ..410/95). 

2) Την υπ’ αριθμ. 5139/20.8.1996 απόφασή μας (ΦΕΚ 
856/τ.Β'/16.9.1996) περί «Σύσταση Δημοτικής Πολιτιστι¬ 
κής Επιχείρησης ΚΑΣΤΟΡΙΑΣ (ΔΗΠΕΚΑ)», όπως τροπο¬ 
ποιήθηκε και συμπληρώθηκε μεταγενέστερα. 

3) Την υπ’ αριθμ. 25027/9.4.1994 (ΦΕΚ 244/τ.Β7 19.4. 
1984) απόφαση του Υπουργού Εσωτερικών. 

4) Την συμπληρωματική οικονομοτεχνική μελέτη για αύ¬ 
ξηση του αρχικού μετοχικού κεφαλαίου της ΔΗΠΕΚΑ κα¬ 
τά 88.041,08 Ευρώ και την αξιολόγησή της. 

5) Την υπ’ αριθμ.79/2005 απόφαση του Δημοτικού Συμ¬ 
βουλίου ΚΑΣΤΟΡΙΑΣ Ν. ΚΑΣΤΟΡΙΑΣ περί έγκρισης της 
αύξησης κατά 88.041,08 ευρώ του αρχικού κεφαλαίου 
της Δημοτικής Πολιτιστικής Επιχείρησης ΚΑΣΤΟΡΙΑΣ 
(ΔΗΠΕΚΑ), αποφασίζουμε: 

Τροποποιούμε την παράγραφο 6 της αριθμ. 5139/ 
20.8.1996 (ΦΕΚ 856/τ.Β'/16.9.1996) απόφασής μας, ως 
εξής: 

Ο Δήμος διαθέτει στην επιχείρηση χρηματικό ποσό 
643.580,33 ευρώ, ως αρχικό Μετοχικό κεφάλαιο. 

Από την απόφαση αυτή προκαλείται επιπλέον δαπάνη 
ύψους 88.041,08 ευρώ σε βάρος του προϋπολογισμού 
του Δήμου Κ.Α. 10/7521/01 έτους 2005. 

Με την Κανονιστική Πράξη ο Δήμος ΚΑΣΤΟΡΙΑΣ επιβα¬ 
ρύνεται εφάπαξ με το ποσό των 88.041,08 ευρώ. 

Κατά τα λοιπά ισχύει η απόφαση σύστασης της Επιχεί¬ 
ρησης, όπως τροποποιήθηκε και συμπληρώθηκε μεταγε¬ 
νέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά 15 Απριλίου 2005 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθ.37166 (4) 

Έγκριση υπέρβασης του ανωτάτου ορίου των 120 ημε¬ 
ρών κίνησης εκτός έδρας για κλάδους υπαλλήλωντης 
Δ/νσης Αγροτικής Ανάπτυξης, της Δ/νσης Κτηνιατρι¬ 
κής, του Τμήματος ΠΣΕΑ και Πολιτικής Προστασίας, 
της Δ/νσης Υδάτινων Πόρων - Ορυκτού- Αλιείας και 
του Πολεοδομικού Γ ραφείου Αρναίας της Ν.Α. Χαλκι¬ 
δικής για το 2005. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του ν. 2685 /1999 «Κάλυψη δαπανών μετακινουμέ- 
νων υπαλλήλων εντός και εκτός Επικράτειας και άλλες 
διατάξεις». 

β. Του άρθρου 25 παραγρ. 6 του ν. 2738/1999 «Συλλο¬ 
γικές διαπραγματεύσεις στη Δημόσια Διοίκηση, μονιμο¬ 
ποιήσεις συμβασιούχων αορίστου χρόνου και άλλες δια¬ 
τάξεις». 

γ. Του ν. 2503 /1997 «Διοίκηση, οργάνωση στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

2. Την υπ’ αριθμ. 6242/31.3.2005 απόφασή μας με την 
οποία καθορίσθηκε το ανώτατο όριο των επιτρεπομένων 
ημερών κίνησης εκτός έδρας των υπαλλήλων που υπη¬ 
ρετούν στις Νομαρχιακές Αυτοδιοικήσεις της Περιφέρει¬ 
ας όπως συμπληρώθηκε μεταγενέστερα. 

3. Το υπ’ αριθμ. 04/2784/28.7.2005 έγγραφο της Ν.Α. 
Χαλκιδικής με το οποίο μας διαβιβάστηκαν: 

α) Το υπ’ αριθμ. 05/9182/26.7.2005 έγγραφο της Δ/νσης 
Αγροτικής Ανάπτυξης, αναφορικά με την αύξηση του 
ανωτάτου ορίου των 120 ημερών κίνησης εκτός έδρας για 
κλάδους υπαλλήλων της Δ/νσης αυτής, λόγω της εντατι¬ 
κοποίησης του ελέγχου των προγραμμάτων του Υπουρ¬ 
γείου Αγροτικής Ανάπτυξης και Τροφίμων και για την αντι¬ 
μετώπιση εκτάκτων γεγονότων όπως θεομηνίες (χαλαζό¬ 
πτωση, πυρκαγιές) οικονομικές ενισχύσεις ΟΣΔΕ, 
εξισωτική αποζημίωση κ.λπ. 

β) Το υπ’ αριθμ. 06/2931/27.7.2005 έγγραφο της Δ/νσης 
Κτηνιατρικής αναφορικά με την αύξηση του ανωτάτου 
ορίου των 120 ημερών κίνησης εκτός έδρας για κλάδους 
υπαλλήλωντης Δ/νσης αυτής για την υλοποίηση των προ¬ 
γραμμάτων και πραγματοποίηση των ελέγχων του 
Υπουργείου Αγροτικής Ανάπτυξης και Τ ροφίμων. 


γ) Το υπ’ αριθμ. Φ.060/1/181/16.6.2005 έγγραφο του 
Τμήματος ΠΣΕΑ και Πολιτικής Προστασίας αναφορικά με 
την αύξηση του ανωτάτου ορίου των 120 ημερών κίνησης 
εκτός έδρας για κλάδους υπαλλήλων της Δ/νσης αυτής. 

δ) Το υπ’ αριθμ. 19/1430/25.7.2005 έγγραφο της Δ/νσης 
Υδάτινων Πόρων - Ορυκτού - Αλιείας αναφορικά με την αύ¬ 
ξηση του ανωτάτου ορίου των 120 ημερών κίνησης εκτός 
έδρας για κλάδους υπαλλήλων της Δ/νσης αυτής, για να 
μην δημιουργηθούν προβλήματα στην εφαρμογή των 
προγραμμάτωντου Υπουργείου Αγροτικής Ανάπτυξης και 
Τροφίμων(προγράμματα λειψυδρίας, αγροτικός εξηλε¬ 
κτρισμός, δειγματοληψίες νερού άρδευσης, χορηγήσεις 
αδειών εκτέλεσης γεωτρήσεων και χρήσης νερού, εξετά¬ 
σεις για τη χορήγηση αδειών οδήγησης σε νέους αγρότες, 
έλεγχος ιχθυοκαλλιεργειών και μυδοτροφείων κ.λπ.) 

ε) Το υπ’ αριθμ. 151/914/οικ/19.5.2005 έγγραφο του 
Τμήματος Πολεοδομικών Εφαρμογών Αρναίας αναφορι¬ 
κά με την αύξηση του αριθμού των εκτός έδρας ημερών 
για κλάδους υπαλλήλωντου Τμήματος αυτού, για κάλυψη 
υπηρεσιακών αναγκών(βοήθεια στις μετρήσεις κατά τον 
έλεγχο αυθαιρέτων κατασκευών). 

4. Ότι το ύψος της προκαλούμενης από την απόφαση 
αυτή δαπάνης ανέρχεται: 

α) για τη Δ/νση Αγροτικής Ανάπτυξης στο ποσό των 
69.400 ευρώ και θα βαρύνειτον ΚΑ εξόδων 5329 Α , ΚΑ εξό¬ 
δων 0711, ΚΑ εξόδων 5392°, φορέας 291. 

β) για τη Δ/νση Κτηνιατρικής στο ποσό των 21.000 ευρώ 
και θα βαρύνει τον κωδικό 292/5322 -1 (εφαρμογή προ¬ 
γράμματος μελιταίου πυρετού), τον κωδικό 292/ 5329α 
(εφαρμογή ΟΣΔΕ) και τον κωδικό 292/5244 (εφαρμογή 
τεχνητής σπερματέγχυσης αγελάδων). 

γ) για το Τμήμα ΠΣΕΑ και Πολιτικής Προστασίας στο πο¬ 
σό των 9.013,60 ευρώ και θα βαρύνειτον ΚΑΕ 311-0711 β. 

δ) για τη Δ/νση Υδάτινων Πόρων-Ορυκτού-Αλιείας στο 
ποσό των 7.840,8 ευρώ και θα βαρύνειτον Φ.071 και κω¬ 
δικό 9829γ3. 

ε) για το Τμήμα Πολεοδομικών Εφαρμογών Αρναίας 
στο ποσό των 750 ευρώ και θα βαρύνειτον Φ.071 και κω¬ 
δικό 9829β3, αποφασίζουμε: 

Εγκρίνουμε την υπέρβαση του ανωτάτου ορίου του 
αριθμού ημερών εκτός έδρας πέραν αυτών που εγκρίθη- 
καν με την κατά τα ανωτέρω απόφασή μας σε κλάδους 
υπαλλήλων τικ Δ/νσης Αγροτικής Ανάπτυξης, της Δ/νσης 
Κτηνιατρικής, του Τμήματος του Τμήματος ΠΣΕΑ και 
Πολλιτικής Προστασίας, της Δ/νσης Υδάτινων Πόρων - 
Ορυκτού - Αλιείας και του Τμήματος Πολεοδομικών 
Εφαρμογών Αρναίας της ΝΑ. Χαλκιδικής, για το έτσς 
2005, ως κατωτέρω: 


Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ 
ΓΕΩΠΟΝΩΝ 60 ημέρες 

ΔΑΣΟΛΟΓΩΝ 60 ημέρες 

ΤΕΧΝ. ΓΕΩΠΟΝΙΑΣ 60 ημέρες 

ΤΟΠΟΓΡΑΦΟΙ 60 ημέρες 

ΓΕΩΡΓΟΤΕΧΝΙΤΕΣ 60 ημέρες 

Δ/ΝΣΗ ΚΤΗΝΙΑΤΡΙΚΗΣ 

ΠΕ ΚΤΗΝΙΑΤΡΟΙ 60 ημέρες 

ΔΕΣΠΕΡΜΑΤΕΓΧΥΤΕΣ 60 ημέρες 

ΤΜΗΜΑ ΠΣΕΑ & ΠΟΛΙΤΙΚΗΣ ΠΡΟΣΤΑΣΙΑΣ 
ΠΕ ΔΑΣΟΛΟΓΩΝ 80 ημέρες 

ΔΕ ΔΙΟΙΚΗΤΙΚΟΥ 80 ημέρες 

ΔΕ ΧΕΙΡΙΣΤΩΝ 80 ημέρες 

ΔΕ ΟΔΗΓΩΝ ΑΥΤΟΚΙΝΗΤΩΝ 80 ημέρες 

ΔΕ ΟΔΗΓΩΝ ΦΟΡΤΗΓΩΝ 80 ημέρες 

Δ/ΝΣΗ ΥΔΑΤΙΝΩΝ ΠΟΡΩΝ-ΟΡΥΚΤΟΥ-ΑΛΙΕΙΑΣ 

ΠΕ ΓΕΩΠΟΝΟΙ 60 ημέρες 

ΠΕ ΓΕΩΛΟΓΟΙ 60 ημέρες 

ΠΕ ΙΧΘΥΟΛΟΓΟΙ 60 ημέρες 

ΤΜΗΜΑ ΠΟΛΕΟΔΟΜΙΚΩΝ ΕΦΑΡΜΟΓΩΝ ΑΡΝΑΙΑΣ 

ΤΕ ΠΛΗΡΟΦΟΡΙΚΗΣ 30 ημέρες 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Αυγούστου 2005 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθ. 13610 (5) 

Συμπλήρωση της αριθμ. 10475/7.7.2005 απόφασης Αύ¬ 
ξηση αριθμού ημερών εκτός έδρας Γεωτεχνικών 
υπαλλήλων και Μηχανικών που υπηρετούν στους ΟΤΑ 
β' βαθμού Περιφέρειας Πελ/σου για το έτος 2005 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 2503/97 "Διοίκηση, οργάνωση, 
στελέχωση της Περιφέρειας κ.λ.π.". 

2. Τις διατάξεις του ν. 2685/1999 (ΦΕΚ 35Α/ 18.2.1999 
"Κάλυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις". 

3. Τις διατάξεις του ν. 301/76 (ΦΕΚ91/Α/20.4.1976) "Πε¬ 
ρί της εις την Εφημερίδα της Κυβερνήσεως δημοσιευο- 
μένης ύλης και ρυθμίσεως θεμάτων αναφερομένων εις 
την έκδοση και κυκλοφορία ταύτης". 

4. Την υπ’ αριθμ. 8095/7.7.2000 απόφασή μας "Ανώτατο 
όριο επιτρεπομένων ημερών κίνησης εκτός έδρας, υπαλ¬ 
λήλων υπηρετούντων στις Νομαρχιακές Αυτοδιοικήσεις 
Περιφέρειας Πελ/σου" όπως αυτή έχει συμπληρωθεί με¬ 
ταγενέστερα. 

5. Τη διάταξη του άρθρου 25 της παρ. 6 του ν. 2738/99 
"Συλλογικές διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και άλ¬ 
λες διατάξεις με την οποία μεταβιβάσθηκε στον αρμόδιο 
Γενικό Γραμματέατης Περιφέρειας η έκδοση απόφασης 
υπέρβασηςτου ανώτατου ορίου των ημερών εκτός έδρας 
που προβλέπεται από το άρθρο 2 παρ. 3 του ν. 2685/99". 

6. Την υπ’αριθμ. 10475/7.7.2005 απόφασή μας με την 
οποία αυξήθηκε ο αριθμός των ημερών μετακίνησης 
εκτός έδρας του ανωτάτου επιτρεπομένου ορίου για το 
έτος 2005, των υπαλλήλων που υπηρετούν στις Ν.Α. Πε¬ 
ριφέρειας Πελοποννήσου με την ειδικότητα α) των Μηχα¬ 
νικών και β) των Γεωτεχνικών (Γεωπόνοι, κτηνίατροι και 
Ιχθυολόγοι). 

7. Την ανάγκη συμπλήρωσης της πιο πάνω απόφασης 
με τους Δασολόγους υπαλλήλους που υπηρετούν στις 
Ν.Α. της Περιφέρειας Πελοποννήσου, οι οποίοι μετακι¬ 
νούνται για την εφαρμογή των Εθνικών και Κοινοτικών 
Προγραμμάτων, αποφασίζουμε: 

Συμπληρώνουμε την υπ’ αριθμ. 10475/7.7.2005 απόφα¬ 
σή μας και αυξάνουμε για το έτος 2005 το ανώτατο όριο 
του αριθμού ημερών εκτός έδρας, πέραν αυτών που 
εγκρίθηκαν με την αριθμ. 8095/7.7.2000 απόφασή μας 
όπως αυτή έχει συμπληρωθεί, για τους Δασολόγους που 
υπηρετούν στις Ν.Α. της Περιφέρειας Πελοποννήσου, κα¬ 
τά σαράντα (40) ημέρες. 


Από την απόφαση αυτή προκαλείται δαπάνη 20.000 ευ¬ 
ρώ περίπου, η οποία θα βαρύνει τις πιστώσεις των οικεί¬ 
ων προϋπολογισμών των Νομαρχιακών Αυτοδιοικήσεων 
της Περιφέρειας Πελοποννήσου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 9 Σεπτεμβρίου 2005 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθ. 122/2005 (6) 

Τροποποίηση του Οργανισμού Εσωτερικής Οργάνωσης 
και Λειτουργίας της Ν.Α. Εύβοιας 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΕΥΒΟΙΑΣ 

Έχοντας υπόψη: 

Ι.Τις διατάξεις του άρθρου 104 του π.δ. 30/96 (ΦΕΚ 
21/Α71996), όπως συμπληρώθηκε, τροποποιήθηκε και 
ισχύει. 

2. Τον Οργανισμό Εσωτερικής Οργάνωσης και Λειτουρ¬ 
γίας των Υπηρεσιών της Ν.Α. Εύβοιας, όπως αυτός έχει 
συμπληρωθεί, τροποποιηθεί και ισχύει. 

3. Τηνυπ’ αριθμ. 9677/5.9.2005 εισήγηση της Δ/νσης Δι¬ 
οίκησης και Οργάνωσης της Ν.Α. Εύβοιας. 

4. Την αναγκαιότητα τροποποίησης του ισχύοντα Οργα¬ 
νισμού Οργάνωσης και λειτουργίας της Νομαρχιακής Αυ¬ 
τοδιοίκησης Εύβοιας για την αποτελεσματικότερη και λει¬ 
τουργικότερη απόδοση των υπηρεσιώντης Νομαρχιακής 
αυτοδιοίκησης Εύβοιας. 

5. Το γεγονός ότι, η παρούσα απόφαση δεν προκαλεί 
δαπάνη εις βάρος του κρατικού προϋπολογισμού, απο¬ 
φασίζει: 

Εγκρίνει την 6η Τροποποίηση του Οργανισμού Εσωτε¬ 
ρικής Οργάνωσης και Λειτουργίας των Υπηρεσιών της 
Ν.Α., ως ακολούθως: 

Α. Απο το άρθρο 1 κεφάλαιο ΣΤ καταργείται η παρ. 3 " 
ΔΙΕΥΘΥΝΣΗ ΕΓΓΕΙΩΝ ΒΕΛΤΙΩΣΕΩΝ " με συνέπεια την 
κατάργηση του άρθρου 10ατου Οργανισμού Εσωτερικής 
Οργάνωσης και Λειτουργίας της Ν.Α Εύβοιας και τα αντι¬ 
κείμενα της οποίας: 

1. Αξιολόγηση έργων, Εδαφοϋδατικών πόρων - Υδροοι- 
κονομίας και 

2. Αξιοποίησης έργων και Εκμηχάνισης Γεωργίας 
εντάσσονται στο άρθρο 9 παραγ. 3α, του δε τμήματος Τε¬ 
χνικών Μελετών - Κατασκευών και μηχανολογίας έργων 
εντάσσονται στο άρθρο 7 παρ.2. 

Β. Στο άρθρο 1 κεφάλαιο θ'προστίθεται παρ. ^«ΔΙΕΥ¬ 
ΘΥΝΣΗ ΠΕΡΙΒΑΛΛΟΝΤΟΣ». 

Στο άρθρο 18 προστίθεται το άρθρο 18α που έχει ως 
εξής: 

Αρμοδιότητες: 

- Η εκπόνηση και παρακολούθηση περιβαλλοντικών 
προγραμμάτων σε Νομαρχιακό επίπεδο. 

- Η εισήγηση γνωμοδότησης για Περιβαλλοντικούς 
Όρους έργων ή δραστηριοτήτων Α' κατηγορίας στο Νο¬ 
μαρχιακό Συμβούλιο. 

- Οι εγκρίσεις Περιβαλλοντικών Όρων για έργα ή δρα¬ 
στηριότητες Β' Κατηγορίας/4ης Υποκατηγορίας. 

- Οι κατά περίπτωση εγκρίσεις Περιβαλλοντικών Όρων 
για έργα ή δραστηριότητες Β' Κατηγορίας/3ης Υποκατη- 

γορίας κατόπιν αποφάσεωςτου Γενικού Γραμματέα της 
Περιφέρειας Στερεός Ελλάδας. 

- Ο έλεγχος τήρησης των Περιβαλλοντικών Όρων (πε¬ 
ριλαμβάνονται και οι αυτοψίες κατόπιν καταγγελιών πολι¬ 
τών ή παραγγελίας άλλων Υπηρεσιών). 

- Η σύγκλιση του Κ.Ε.Π.ΠΕ. και η κοινοποίηση των εκθέ¬ 
σεων αυτοψίας στην Εισαγγελία Πρωτοδικών για τυχόν 
αξιόποινες πράξεις. 

- Η χορήγηση αδειών διαχείρισης επικίνδυνων αποβλή¬ 
των. 

- Η χορήγηση αδειών διαχείρισης στερεών αποβλήτων. 

- Η χορήγηση αδειών διαχείρισης χρησιμοποιημένων 
ορυκτελαίων. 

- Η εισήγηση για άδεια διάθεσης αστικών λυμάτων από 
σταθμούς επεξεργασίας και βιομηχανικών αποβλήτων σε 
επιφανειακούς αποδέκτες. 

- Η επιβολή κυρώσεων στους παραβάτες της περιβαλ¬ 
λοντική νομοθεσίας. 

Η Διεύθυνση Περιβάλλοντος θα αποτελείται από τα πα¬ 
ρακάτω Τ μήματα και Γ ραφείο: 

- Τμήμα Έγκρισης Περιβαλλοντικών Όρων και εφαρμο¬ 
γής- 

- Τμήμα Ελέγχου Πηγών Ρύπανσης - Υγειονομικής Προ¬ 
στασίας περιβάλλοντος. 

- Γ ραφείο Διοικητικών Υποθέσεων. 

Οι αρμοδιότητες κατανέμονται στα Τμήματα και στο 
Γραφείο ως εξής: 

1. Τμήμα Έγκρισης Περιβαλλοντικών Όρων και Εφαρ¬ 
μογής 

Στις αρμοδιότητες του τμήματος ανήκουν: 

- Ο έλεγχος των μελετών περιβαλλοντικών επιπτώσεων 
και η εισήγηση έγκρισης των περιβαλλοντικών όρων έρ¬ 
γων ή δραστηριοτήτων σε εφαρμογή των σχετικών διατά¬ 
ξεων 

- Ο έλεγχος εφαρμογής και τήρησης των εγκεκριμένων 
περιβαλλοντικών όρων μετά από καταγγελία ή αυτεπαγ- 
γέλτως. 

- Η εισήγηση - γνωμοδότηση για Περιβαλλοντικούς 
Όρους έργων και δραστηριοτήτων Α' και Β' / 3ης Κατηγο¬ 
ρίας στο Νομαρχιακό Συμβούλιο. 

- Οι κατά περίπτωση εγκρίσεις Περιβαλλοντικών Όρων 
για έργα ή δραστηριότητες Β' Κατηγορίας / 3ης Υποκα¬ 
τηγορίας, κατόπιν αποφάσεως του Γενικού Γραμματέα 
της Περιφέρειας Στερεός Ελλάδας. 

- Η χορήγηση άδειας διαχείρισης στερεών επικίνδυνων 
και μη αποβλήτων, μεταχειρισμένων ορυκτελαίων και λα¬ 
διών. 

- Ο καθορισμός των ποιοτικών χαρακτηριστικών των 
αποδεκτών (ατμόσφαιρας, επιφανειακών και υπόγειων 
υδάτων, στάθμης θορύβου) και ο έλεγχος και παρακο¬ 
λούθηση της ποιότητάς τους. 

- Η διαμόρφωση πρότασης για το χαρακτηρισμό περιο¬ 
χών ή στοιχείων της φύσης ως προστατευόμενων, σύμ¬ 
φωνα με τον. 1650/1986, όπως τροποποιήθηκε με τον. 
3010/2002, καθορίζοντας τους γενικούς όρους και περιο¬ 
ρισμούς που ρυθμίζουν θέματα διαχείρισης και ανάπτυ¬ 
ξης περιοχών. 

- Ο σχεδιασμός υλοποίησης προγραμμάτων, σχεδίων, 
δράσεων και ενεργειών που σχετίζονται με την προστα¬ 
σία και ανάδειξη του φυσικού περιβάλλοντος, τον χαρα¬ 
κτηρισμό περιοχών ή στοιχείων της φύσης ως προστα¬ 
τευόμενων και διατηρητέων μετά από ανάθεση κατάρτι¬ 


σης των απαραίτητων Ειδικών Περιβαλλοντικών Μελε¬ 
τών. 

- Η υλοποίηση προγραμμάτων παρακολούθησης της 
ποιότητας του περιβάλλοντος σύ μφωνα με την οδηγία 76/ 
464/Ε.Ο.Κ. 

- Η τήρηση αρχείων μετρήσεων ποιότητας του περιβάλ¬ 
λοντος υδάτων, αέρα, εδάφους, καταγραφών της χλωρί¬ 
δας και της πανίδας που πραγματοποιούνται από οποι- 
ουσδήποτε φορείς. 

- Η τήρηση αρχείων καταγραφής των στοιχείων της ποι¬ 
ότητας των νερών κολύμβησης. 

- Η παροχή περιβαλλοντικής ενημέρωσης και πληροφό¬ 
ρησης. 

- Η τεχνική τεκμηρίωση, βιβλιογραφική και μηχανογρα¬ 
φική υποστήριξη παρακολούθησης Ελληνικής και Ευρω¬ 
παϊκής Νομοθεσίας. 

2. Τμήμα Ελέγχου Πηγών Ρύπανσης - Υγειονομικής 
Προστασίας Περιβάλλοντος 

Στις αρμοδιότητες του Τμήματος ανήκουν: 

- Ο έλεγχος εφαρμογής και τήρησης των εγκεκριμένων 
περιβαλλοντικών όρων μετά από καταγγελία ή αυτεπαγ- 
γέλτως. 

- Η επιβολή όρων, περιορισμών και μέτρων για την ποι¬ 
ότητα των αποβλήτων (αερίων, υγρών, στερεών, θορύ¬ 
βου). 

- Η έγκριση των μελετών επεξεργασίας λυμάτων και βιο¬ 
μηχανικών αποβλήτων και η έκδοση οριστικής άδειας διά¬ 
θεσής τους. 

- Ο έλεγχος των πηγών ρύπανσης των δραστηριοτήτων 
που υποχρεούνται στην έκδοση περιβαλλοντικών όρων, 
σύμφωνα με την υπ’ αριθμ. 69269/5487/1990, κοινή 
υπουργική απόφαση, όπως τροποποιήθηκε με την υπ’ 
αριθμ. Η.Π. 15393/2332/2002 κοινή υπουργική απόφαση 
(Β1022) μετά από καταγγελία ή αυτεπαγγέλτως. 

- Η επιβολή κυρώσεων για παραβάσεις της Περιβαλλο¬ 
ντικής Νομοθεσίας. 

- Η εφαρμογή της Υγειονομικής Νομοθεσίας για την 
Προστασία του Περιβάλλοντος. 

3. Γ ραφείο Διοικητικών Υποθέσεων 

Στις αρμοδιότητες του Γ ραφείου ανήκουν: 

- Η γραμματειακή υποστήριξη της Διεύθυνσης σε διοι¬ 
κητικά και οικονομικά θέματα 

- Η εφαρμογή ηλεκτρονικού πρωτοκόλλου, η διακίνηση 
διοικητικών εγγράφων με ηλεκτρονικό ταχυδρομείο (θ- 
ιτιαίΙ) και τηλεομοιοτυπία, η ηλεκτρονική επεξεργασία κει¬ 
μένων, καθώς και η εφαρμογή όλων των σύγχρονων τε¬ 
χνικών μεθόδων για την ταχύτερη διεκπεραίωση των ερ¬ 
γασιών της Διεύθυνσης και των αντίστοιχων Τμημάτων. 

- Η πρωτοκόλληση, διακίνηση της αλληλογραφίας, ανα¬ 
παραγωγή, διεκπεραίωση των εγγράφων, η οργάνωση 
και ταξινόμηση του αρχείου της Υπηρεσίας. 

- Η παροχή γενικών και ειδικών πληροφοριών σε ενδια¬ 
φερομένους για τα αντικείμενα της Διεύθυνσης. 

Προσωπικό - Κατηγορίες - Κλάδοι 

Κατηγορία ΠΕ Κλάδος 

Μηχανολόγων Μηχανικών 2 θέσεις 

Κατηγορία ΠΕ Κλάδος Μεταλλειολόγων - 

Μεταλλουργών Μηχανικών 1 θέση 

Κατηγορία ΠΕ Κλάδος Ηλεκτρολόγων 

Μηχανικών & Η/Υ 1 θέση 

Κατηγορία ΠΕ Κλάδος Αρχιτεκτόνων 

Μηχανικών 1 θέση 

Κατηγορία ΠΕ Κλάδος Χημικών Μηχανικών 1 θέση 

Κατηγορία ΠΕ Κλάδος Πολιτικών Μηχανικών 2 θέσεις 
Κατηγορία ΠΕ Κλάδος Μηχανικών 

Χωροταξίας και Περιφερειακής 


Ανάπτυξης 2 θέσεις 

Κατηγορία ΠΕ Κλάδος Μηχανικών 

Περιβάλλοντος 2 θέσεις 

Κατηγορία ΠΕ Κλάδος τοπογράφων 

Μηχανικών 1 θέση 

Κατηγορία ΤΕ Κλάδος Μηχανολόγων 

Μηχανικών 2 θέσεις 

Κατηγορία ΤΕ Κλάδος Χημικών Μηχανικών 2 θέσεις 

Κατηγορία ΠΕ Κλάδος Διοικητικού 1 θέση 

Κατηγορία ΔΕ Κλάδος Προσωπικού Η/Υ 2 θέσεις 

Κατηγορία ΔΕ Κλάδος Διοικητικού - 

Λογιστικού 2 θέσεις 

Κατηγορία ΔΕ Κλάδος Εργοδηγών 2 θέσεις 

Κατηγορία ΔΕΚλάδος Οδηγών 1 θέση 


Προϊστάμενοι Οργανικών Μονάδων - Ορισμός Προϊ¬ 
σταμένου 

Στη Δ/νση θα προΐστανται υπάλληλοι κατηγορίας ΠΕ 
Μηχανολόγων Μηχανικών ή Πολιτικών Μηχανικών ή Αρχι¬ 
τεκτόνων Μηχανικών ή Μεταλλειολόγων- Μεταλλουργών 
Μηχανικών ή Χημικών Μηχανικών ή Μηχανικών Περιβάλ¬ 
λοντος με βαθμό Α’. 

Στα τμήματα: 1. Έγκρισης Περιβαλλοντικών Όρων και 
Εφαρμογής και 2. Ελέγχου Πηγών Ρύπανσης - Υγειονομι¬ 
κής Προστασίας Περιβάλλοντος θα προΐστανται υπάλλη¬ 
λοι της κατηγορίας ΠΕ Μηχανικών των κλάδων που ανα- 
φέρονται πιο πάνω. 

Β. Μετά τη σύσταση της ανωτέρω Δ/νσης Περιβάλλο¬ 
ντος, η μέχρι σήμερα Δ/νση ΧΟΠ θα λειτουργεί ως Δ/νση 
Χωροταξίας και Οικισμού, με τις εξής αρμοδιότητες: 

- Αποδοχή εγκυκλίων - Όροι δόμησης - χορήγηση όρων 
δόμησης, έκδοση οικοδομικών αδειών, πράξεις αναλογι¬ 
σμού - τακτοποιήσεων - προσκυρώσεων, νομιμοποιήσεις 
αυθαιρέτων κατασκευών, έλεγχος φορολογικών, βεβαιώ¬ 
σεις αρτιότητας - οικοδομησιμότητας. 

- Αρχιτεκτονική επιτροπή (ΕΠΑΕ) 

- Διεκπεραίωση και αρχειοθέτηση οικοδομικών αδειών. 

- Αυτοψίες αυθαιρέτων κατασκευών - αποφάσεις επιβο¬ 
λής προστίμων- βεβαιώσεις προστίμων-χρηματικούς κα¬ 
ταλόγους προς Δ.Ο.Υ., ηλεκτροδοτήσεις με αυτοψία, 
ηλεκτροδοτήσεις αυθαιρέτων, αυτοψίες για παράταση 
χρόνου ισχύος οικοδομικών αδειών, αποφάσεις κατεδα¬ 
φίσεων αυθαιρέτων κατασκευών - επιτροπή κρίσεων αυ¬ 
θαιρέτων - επιτροπή εξαίρεσης από κατεδάφιση αυθαι¬ 
ρέτων - αποφάσεις εξαίρεσης από κατεδάφιση. 

Εκπονήσεις πολεοδομικών μελετών 

- Γενικά πολεοδομικά σχέδια. 

- Πολεοδομικές μελέτες αναθεώρησης σχεδίων πόλε¬ 
ων. 

- Πολεοδομικές μελέτες επεκτάσεων σχεδίων πόλεων. 

- Τροποποιήσεις σχεδίων πόλεων. 

- Πράξεις εφαρμογών. 

- Διορθωτικές πράξεις εφαρμογής. 

- Χορήγηση βεβαιώσεων χρήσεων γης. 

- Χορήγηση αντιγράφων σχεδίων πόλεων. 

- Επεκτάσεις ορίων οικισμών. 

- Επίβλεψη και παρακολούθηση όλων των μελετών και 
πράξεων. 

(αντικείμενο της Ε.Π.Α.) 

- Συμβούλιο Χωροταξίας Οικισμού - Περιβάλλοντος 
Ν.Α. Εύβοιας 


- Σ.Χ.Ο.Π. Ν.Α. Εύβοιας. 

Οι παραπάνω αρμοδιότητες κατανέμονται ανά τμήμα 
ως εξής: 

1. Τμήμα Πολεοδομικών εφαρμογών - Κανόνων και Το- 
πογραφικού. 

- Όροι δόμησης - αποδοχή εγκυκλίων - έκδοση οικοδο¬ 
μικών αδειών, πράξεις αναλογισμού - τακτοποιήσεων - 
προσκυρώσεων, οικοδομικές άδειες - νομιμοποιήσεις αυ¬ 
θαιρέτων κατασκευών με το άρθρο 22/ΓΟΚ και Ν1512/85 
έλεγχος φορολογικών, βεβαιώσεις αρτιότητας - οικοδο- 
μησιμότητας. 

- Αρχιτεκτονική Επιτροπή (ΕΠΑΕ) 

- Διεκπεραίωση και αρχειοθέτηση οικοδομικών αδειών. 

- Θεώρηση και χορήγηση όρων δόμησης και τοπογρα- 
φικών. 

2. Τμήμα Αυθαιρέτων κατασκευών 

- Αυτοψίες αυθαιρέτων κατασκευών 

- Αποφάσεις επιβολής προστίμων 

- Βεβαιώσεις προστίμων - χρηματικούς καταλόγους 
προς Δ.Ο.Υ. 

- Ηλεκτροδοτήσεις με αυτοψία νομίμως υφισταμένων 
κτιρίων 

- Ηλεκτροδοτήσεις αυθαιρέτων βάσει του ν. 1337/1983 
καιν. 1512/1985 

- Πρωτόκολλο τμήματος - αρχειοθέτηση 

- Αυτοψίες για παράταση ως προς τον χρόνο ισχύος οι¬ 
κοδομικών αδειών 

- Αποφάσεις κατεδαφίσεων αυθαιρέτων κατασκευών 

- Επιτροπή κρίσεως αυθαιρέτων κατασκευών 

- Αποφάσεις επιβολής προστίμων βάσει του άρθρου 
22/ΓΟΚ’85 του ν. 1512/85 

- Επιτροπή εξαίρεσης από κατεδάφιση των δηλωθέντων 
αυθαιρέτων κατασκευών με τους ν. 1337/1983 - ν. 720/ 
1977 κοινή υπουργική απόφαση 9726/2004 (Ηλεκτροδο¬ 
τήσεις αυθαιρέτων από Δήμους). 

- Αποφάσεις εξαίρεσης από κατεδάφιση. 

3. Τμήμα Σχεδίων 

Εκπονήσεις μελετών: 

- Κτηματολογικά σχέδια - κτηματολογικούς πίνακες 

- Πολεοδομικών σχεδίων αναθεωρήσεως 

- Πολεοδομικών σχεδίων επεκτάσεων 

- Γ ενικά Πολεοδομικά Σχέδια 

- Τροποποιήσεις σχεδίων πόλεων 

- Πράξεις εφαρμογής 

- Διορθωτικές πράξεις εφαρμογής 

- Χορήγηση βεβαιώσεων χρήσεων γης 

- Χορήγηση αντιγράφων σχεδίων πόλεων 

- Επεκτάσεις ορίων οικισμών 

- Επίβλεψη και παρακολούθηση όλων των προαναφε- 
ρομένων μελετών 

Κατανομή Οργανικών Θέσεων κατά κατηγορία και κλά¬ 
δο της Δ/νσης Χωροταξίας και Οικισμού : 


ΠΕ Πολιτικών Μηχανικών 

6 θέσεις 

ΠΕ Αρχιτεκτόνων Μηχανικών 

9 θέσεις 

Π Ε Τοπογράφων Μηχανικών 

4 θέσεις 

Μηχανολόγων Μηχανικών 

2 θέσεις 

ΤΕ Τεχνολόγων Μηχανικών 


α. Δομικών Έργων 

3 θέσεις 

β. Μηχανολόγων 

1 θέση 

γ. Τοπογράφων 

2 θέσεις 

ΔΕ Εργοδηγών 

2 θέσεις 

ΔΕ Διοικητικών Λογ/κού 

8 θέσεις 

ΔΕ Οδηγών 

1 θέση 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ-ΟΡΙΣΜΟΣ 
ΠΡΟΪΣΤΑΜΕΝΟΥ 

Στη Δ/νση προίστανται υπάλληλοι κατηγορίας ΠΕ των 
κλάδων Πολιτικών Μηχανικών ή Αρχιτεκτόνων Μηχανικών 
ή Τοπογράφων Μηχανικών με Α'βαθμό . Στα Τμήματα : 

1. Πολεοδομικών Εφαρμογών - Κανόνων και Τοπογρα- 
φικού 

2. Αυθαιρέτων κατασκευών 

3. Σχεδίων 

προίστανται υπάλληλοι κατηγορίας ΠΕ κλάδων Πολιτι¬ 
κών Μηχανικών ή Αρχιτεκτόνων Μηχανικών ή Τοπογρά¬ 
φων Μηχανικών με Α "βαθμό. 

Τα ανωτέρω ισχύουν και για τις περιπτώσεις τοποθέτη¬ 
σης Προϊσταμένων για τα πολεοδομικά γραφεία Ιστιαίας, 
Κύμης και Καρύστου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 7 Σεπτεμβρίου 2005 

Ο Πρόεδρος 
ΝΙΚΟΛΑΟΣ ΖΕΡΒΑΣ 

-♦- 

Αριθ. 05/9604 (7) 

Διόρθωση της υπ’ αριθμ. 21060/1962/25.1.1963 απόφα¬ 
σής μας, «μερική ανάκληση αυτής και διόρθωση, κτη- 
ματολογικών στοιχείων της Σ.Δ. 1953 αγροκτήματος 
ΒΡΩΜΟΣΥΡΤΑ. 

Ο ΝΟΜΑΡΧΗΣ ΧΑΛΚΙΔΙΚΗΣ 

"Εχοντας υπόψη: 

1. Το νόμο 3200/1955 «περί διοικητικής αποκεντρώσε- 
ως «σε συνδυασμό προς τα από 28.6.1955 και 23.11.1956 
β.δ. «περί αρμοδιοτήτων των Νομαρχών. 

2. Τοάρθροθπαρ. Ιβτου ν.δ. 1189/1972. 

3. Την υπ’ αριθμ. 568/1954 απόφαση της Επιτροπής 
Απαλλοτριώσεων Χαλκιδικής. 

4. Την υπ’ αριθμ. 21060/1962/25.1.1963 απόφασή μας 
δυνάμει της οποίας και κατ’ εφαρμογή των διατάξεωντων 
άρθρων 164 και 197 του Αγροτικού Κώδικα, μεταβιβάστη¬ 
καν στην τότε Κοινότητα Αγίου Παντελεήμονα οι κοινό¬ 
χρηστες εκτάσεις της συμπληρωματικής διανομής 1953 
του αγροκτήματος ΒΡΩΜΟΣΥΡΤΑ. 

5. Τον σχετικό πίνακα και διάγραμμα μεταβολών που 
συντάχθηκε από το Γραφείο Τοπογραφικής Νομ. Αυτ/σης 
Χαλκιδικής για το αριθμ. 85 τεμάχιο του αγροκτήματος 
ΒΡΩΜΟΣΥΡΤΑ, αποφασίζουμε: 

1. Διορθώνουμε την ως άνω υπ’ αριθμ. 21060/1962/25- 
1.1963 απόφασή μας με την οποία μεταβιβάστηκαν στην 


τότε Κοινότητα Αγίου Παντελεήμονα οι αναγραφόμενες 
σ’ αυτήν κοινόχρηστες εκτάσεις, της συμπληρωματικής 
διανομής 1953 του αγροκτήματος ΒΡΩΜΟΣΥΡΤΑ ως 
προς το 614 τεμάχιο, λειβάδι κοινό» εκτάσεως 27.000 τ. μ. 
από το εσφαλμένο 614, εκτάσεως 27.000 τ.μ. στο σωστό 
614α και 614β τεμάχια, εκτάσεων αντίστοιχα 14.938 τ.μ. 
και 12.062 τ.μ., καθόσον αυτά προήλθαν με την ένταξη 
τους στη διανομή αυτή το μεν πρώτο από την κατάτμηση 
του αριθμ 84 τεμαχίου, το δε δεύτερο από την κατάτμηση 
του αριθμ. 85 τεμαχίου της οριστικής διανομής 1930 του 
αγροκτήματος αυτού. 

2. Διορθώνουμε τα κτηματολογικά στοιχεία της συ¬ 
μπληρωματικής διανομής 1953 του αγροκτήματος ΒΡΩ¬ 
ΜΟΣΥΡΤΑ δια της καταργήσεωςτων αριθμ. 610, 611,612, 
613 και 614β τεμαχίων, εκτάσεων αντίστοιχα 1.000 τ,μ., 
5.438τ.μ., 1.250τ.μ., 10.687τ.μ. και 12.062τ.μ., τα οποία 
προήλθαν από την κατάτμηση του αριθμ. 85 τεμαχίου, 
εκτάσεως 30.437 τ.μ., καθόσον το τεμάχιο αυτό (85) πα- 
ραχωρήθηκε με την αριθμ. 568/54 απόφαση της Επιτρο¬ 
πής Απαλλοτριώσεων Χαλκιδικής, στον κληρούχο Τράκα 
Γεώργιο του Αθανασίου, στο όνοματου οποίου εκδόθηκε 
ο αριθμ. 346984/1965 οριστικός τίτλος κυριότητας, μετα¬ 
γράφεις «το βιβλία του Υποθηκοφυλακείου Ν. Μουδανιών 
(Τόμος ΚΔ' αριθμ. 2363). 

3. Ανακαλούμε, κατόπιν των ανωτέρω, μερικώς την ως 
άνω αριθμ. 21060/25.1.1963 απόφασή μας με την οποία 
μεταβιβάστηκαν μεταξύ των άλλων στην τότε Κοινότητα 
ΑγίουΠαντελεήμονατααριθμ.610,611,612,613και614β 
τεμάχια, εκτάσεων αντίστοιχα 1.000, 5.138 (σωστό 
5.438), 1.250, 10.687 και 12.062 τ.μ. (σύνολο εκτάσεως 
30.437 τ.μ.) της συμπληρωματικής διανομής 1953 του 
αγροκτήματος ΒΡΩΜΟΣΥΡΤΑ, καθόσον αυτά προήλθαν, 
ως ανωτέρω γίνεται λόγος από την κατάτμηση του αριθμ. 
85 τεμαχίου, εκτάσεως 30.437 τ.μ., το οποίο παραχωρή- 
θηκε με την αριθμ. 568/54 απόφαση της Ε. Α. Χαλκιδικής 
στον κληρούχο Τράκα Γεώργιο του Αθανασίου, και εκ 
σφάλματος είχαν μεταβιβασθεί στην τότε Κοινότητα Αγ. 
Παντελεήμονος. 

Κατάταλοιπά ισχύειη ανωτέρω ανακαλούμενη μερικώς 
απόφασή μας ως αυτή διορθώθηκε με την παρούσα (παρ. 
1) παραμένοντας στο Δημοτικό Διαμέρισμα Αγίου Παντε¬ 
λεήμονα (Δήμου Μουδανιών) το αριθμ. 614α τεμάχιο, 
εκτάσεως 14.938 τ.μ. με το χαρακτηρισμό λειβάδι κοινό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος 5 Αυγούστου 2005 

Ο Νομάρχης 
ΑΡΓΥΡΗΣ ΛΑΦΑΖΑΝΗΣ 




18984 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςι- 


ΡΑΧ 210 52 21 004 

Θ-ΓΠ3Μ: \Λ/θ5ΓΠ35ΐθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ϊηΙθΠΊθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΐβιτΊβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυΐΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτι. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























